Γουίλ Ντυράν

Ο Γουίλ Ντυράν (, 5 Νοεμβρίου 1885 − 1 Νοεμβρίου 1981) ήταν παραγωγικός Αμερικανός συγγραφέας, ιστορικός και φιλόσοφος.

Βιογραφικά στοιχεία
Ο Γουίλ Ντυράν γεννήθηκε στο Νορθ Άνταμς της Μασαχουσέτης των Ηνωμένων Πολιτειών της Αμερικής από Γαλλοκαναδούς γονείς, τον Ζοζέφ (Τζόζεφ) Ντυράν και τη Μαίρη Άλλαρντ, οι οποίοι μετανάστευσαν στις Ηνωμένες Πολιτείες από το Κεμπέκ.

Το 1917, στη Νέα Υόρκη, ενώ εργαζόταν πάνω στο διδακτορικό του στη φιλοσοφία στο Πανεπιστήμιο Κολούμπια, ο Γουίλ Ντυράν έγραψε το πρώτο του βιβλίο, Η Φιλοσοφία και το Κοινωνικό Πρόβλημα. Μέσα από αυτό το βιβλίο πέρασε την ιδέα ότι η φιλοσοφία δεν είχε προοδεύσει, διότι αποφεύγονται τα πραγματικά προβλήματα της κοινωνίας. Έλαβε το διδακτορικό του την ίδια χρονιά από το Κολούμπια.. Έγινε επίσης εκπαιδευτικός του πανεπιστημίου.

Σύντομα άρχισε τη συγγραφή του ενδεκάτομου έργου του Η ιστορία του πολιτισμού (The Story of the Civilization) που των έκανε διεθνώς γνωστό. Οι πρώτοι δέκα τόμοι δημοσιεύθηκαν στο διάστημα μεταξύ των ετών 1935–1965 και ο ενδέκατος (Η εποχή του Ναπολέοντα) το 1975 σε συνεργασία με τη σύζυγό του Άριελ Ντυράν.Γουίλ Ντυράν, Εκδοτικός οίκος Συρόπουλος & Κουμουνδαρέας Ο.Ε., 1965.

Όταν το 1981 ο Ντυράν εισάχθηκε σε νοσοκομείο στο Λος Άντζελες της Καλιφόρνιας των Ηνωμένων Πολιτειών, η γυναίκα του, Άριελ, πέθανε από ασιτία στις 25 Οκτωβρίου. Μόλις το έμαθε ο Ντυράν πέθανε και αυτός την 1η Νοεμβρίου του 1981, σε ηλικία 96 ετών. Τάφηκε δίπλα στη σύζυγό του στο νεκροταφείο του χωριού Γουέστγουντ στο Λος Άντζελες. Άφησε πίσω του σημειώσεις για τον δωδέκατο τόμο του έργου του (Η εποχή του Δαρβίνου) και ένα σχεδιάγραμμα για τον δέκατο τρίτο τόμο (Η εποχή του Αϊνστάιν) που προχωρούν την Ιστορία του Πολιτισμού μέχρι το 1945.

Η ιστορία του πολιτισμού
 Ντυράν, Γουίλ (1935), Our Oriental Heritage. Νέα Υόρκη: Simon & Schuster.
 Ντυράν, Γουίλ (1939), The Life of Greece. Νέα Υόρκη: Simon & Schuster.
 Ντυράν, Γουίλ (1944), Caesar and Christ. Νέα Υόρκη: Simon & Schuster.
 Ντυράν, Γουίλ (1950), The Age of Faith. Νέα Υόρκη: Simon & Schuster.
 Ντυράν, Γουίλ (1953), The Renaissance. Νέα Υόρκη: Simon & Schuster.
 Ντυράν, Γουίλ (1957), The Reformation. Νέα Υόρκη: Simon & Schuster.
 Ντυράν, Γουίλ & Ντυράν, Άριελ (1961), The Age of Reason Begins. Νέα Υόρκη: Simon & Schuster.
 Ντυράν, Γουίλ & Ντυράν, Άριελ (1963), The Age of Louis XIV. Νέα Υόρκη: Simon & Schuster.
 Ντυράν, Γουίλ & Ντυράν, Άριελ (1965), The Age of Voltaire. Νέα Υόρκη: Simon & Schuster.
 Ντυράν, Γουίλ & Ντυράν, Άριελ (1967), Rousseau and Revolution. Νέα Υόρκη: Simon & Schuster.
 Ντυράν, Γουίλ & Ντυράν, Άριελ (1975), The Age of Napoleon. Νέα Υόρκη: Simon & Schuster.

Παραπομπές

 Εξωτερικοί σύνδεσμοι 
 The Will Durant Timeline Project
 Αποφθέγματα του Ντυράν

Κατηγορία:Αμερικανοί φιλόσοφοι
Κατηγορία:Αμερικανοί ιστορικοί